קרול אדמס

קרול אדמס (באנגלית: Carol Adams; נולדה ב-1951) היא סופרת אמריקאית טבעונית, תאורטיקנית אקו-פמיניסטית ופעילה לזכויות בעלי חיים. אף על פי שנשים פמיניסטיות עסקו בקשר בין דיכוי האישה לדיכוי בעלי חיים עוד במאה ה-19, הייתה זו אדמס שפרסמה בשנת 1975 את המאמר השיטתי הראשון שהצביע על הקשר בין סקסיזם לסוגנות. הוציאה לאור תשעה עשר ספרים, בהם "The Sexual Politics of Meat".
עבודתה עוסקת בעיקר בקשר בין דיכוי האישה לדיכוי בעלי החיים.

אדמס פרסמה עשרות מאמרים העוסקים באקו-פמיניזם, צמחונות וטבעונות, זכויות בעלי חיים, אלימות במשפחה והתעללות מינית. בשנת 2011 נבחרה להיכנס להיכל התהילה האמריקאי לזכויות בעלי חיים מטעם הוועידה הלאומית לזכויות בעלי חיים בארצות הברית.

== הגות ==
(The Sexual Politics of Meat (1990 – ספרה 'הפוליטיקה המינית של הבשר' עוסק בקשר בין פמיניזם, צמחונות, פטריארכיה ואוכלי בשר. מושג מרכזי בספר הוא ה'רפרנט הנעדר' - מושג זה מתאר מנגנון שמטרתו לגרום לאוכלי הבשר לריחוק תודעתי בין המנה שהם אוכלים לבין החיה שמנה זו הייתה. אחד הכלים של מנגנון זה הוא מכבסת מילים – שימוש במילה 'בשר' במקום במילה 'גופה'. ברגע שהחיה הופכת למוצר צריכה, מנגנון 'הרפרנט הנעדר' מאפשר לשכוח את עובדת היותה אינדיבידואל. עוד היא טוענת בספרה כי אכילת בשר קשורה מבחינה תרבותית לגבריות, וכי הנקבות בתעשיית משק החי חוות דיכוי משולב מעצם היותן נקבות: הן במהלך חייהן כמכונות לייצור ביצים וחלב וכמכונות רבייה, והן במותן עבור צריכת בשרן. בשנת 2010, כאשר הספר יצא לאור במהדורה מחודשת לציון 20 שנה לפרסומו, הכתיר אותו הניו יורק טיימס כ"תנ"ך של הקהילה הטבעונית". 

(The Pornography of Meat (2003 – ספרה 'הפורנוגרפיה של הבשר' חוקר, על ידי ניתוח תוכן מילולי וחזותי, את האופן בו נשים ובעלי חיים בתרבות המערב מתמזגים לכדי קבוצה אחת, וזאת כדי לשמר את המקום של שתי קבוצות אלו בתחתית ההיררכיה. 

בשנת 1991, להקת Consolidated שחררה את השיר "The Sexual Politics of Meat" המורכב כולו ממשפטים שנלקחו מספרה הנושא את אותו השם.

== ביבליוגרפיה חלקית ==
<div class="mw-content-ltr">
* [https://web.archive.org/web/20140920064840/http://www.caroljadams.com/book_spom.html The Sexual Politics of Meat: A Feminist-Vegetarian Critical Theory, 1990]
* [https://web.archive.org/web/20150101084335/http://www.caroljadams.com/book_ecosacred.html Ecofeminism and the Sacred. New York: Continuum International, 1993]
* [https://web.archive.org/web/20140723054014/http://www.caroljadams.com/book_nmob.html Neither Man nor Beast: Feminism and the Defense of Animals. New York: Continuum International, 1994]
* [https://web.archive.org/web/20150307025234/http://www.caroljadams.com/book_wb.html Woman-Battering. Minneapolis: Fortress Press, 1994. Creative Pastoral Care and Counseling Series, 1994]
* [https://web.archive.org/web/20141008165142/http://www.caroljadams.com/book_pron.html The Pornography of Meat. New York: Continuum International, 2003]
</div>

== ראו גם ==
* אקופמיניזם
* מרטי קיל
* זכויות בעלי חיים
* טבעונות
* סוגנות
* סקסיזם

== קישורים חיצוניים ==

* 
* [https://www.facebook.com/pages/Carol-J-Adams/49298739009 קרול אדמס - עמוד הפייסבוק]
* [http://www.animal-rights-library.com/texts-m/adamsc01.htm Ecofeminism and the Eating of Animals]. Hypatia, No. 6, spring 1991, pp. 134–137

==הערות שוליים==

קטגוריה:פמיניסטיות אמריקאיות
קטגוריה:פמיניסטים אמריקאים
קטגוריה:פעילות חברתיות אמריקאיות
קטגוריה:פעילים חברתיים אמריקאים
קטגוריה:בוגרות אוניברסיטת רוצ'סטר
קטגוריה:בוגרי אוניברסיטת רוצ'סטר
קטגוריה:בוגרות אוניברסיטת ייל
קטגוריה:בוגרי אוניברסיטת ייל
קטגוריה:טבעוניות אמריקאיות
קטגוריה:טבעונים אמריקאים
קטגוריה:פעילות זכויות בעלי חיים אמריקאיות
קטגוריה:פעילי זכויות בעלי חיים אמריקאים
קטגוריה:אקופמיניזם
קטגוריה:חברי היכל התהילה האמריקאי לזכויות בעלי חיים
קטגוריה:אמריקאיות שנולדו ב-1951
קטגוריה:אמריקאים שנולדו ב-1951